b'\n_START_ARTICLE_\n\xc5\xbdi\xc5\xbekovin TV-torni\n_START_PARAGRAPH_\n\xc5\xbdi\xc5\xbekovin TV-torni on Prahan korkein rakennus, ja se sijaitsee keskell\xc3\xa4 kerrostalokaupunginosaa \xc5\xbdi\xc5\xbekovissa. Kokonaisuudessaan torni on 216 m korkea, ja sen n\xc3\xa4k\xc3\xb6alatasanne on 100 metrin korkeudessa. Ylh\xc3\xa4\xc3\xa4ll\xc3\xa4 toimii my\xc3\xb6s ravintola. Torni on rakennettu vuosina 1985\xe2\x80\x931992 ja se on muotoilultaan erikoinen, futurismin innoittama. Tornin arkkitehtina on ollut V\xc3\xa1clav Aulick\xc3\xbd ja rakennesuunnittelijana Ji\xc5\x99\xc3\xad Koz\xc3\xa1k_NEWLINE_Tornissa on maailman pienimpiin kuuluva hotelli. One Room -nimen saaneessa hotellissa on nimens\xc3\xa4 mukaisesti vain yksi hotellihuone, jossa voi y\xc3\xb6py\xc3\xa4 kaksi henkil\xc3\xb6\xc3\xa4. Hinta vuorokaudelta on 990 euroa.'